Komisijos sprendimas
2001 m. liepos 18 d.
iš dalies keičiantis Sprendimą 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant laikinai eksportuotus registruotus arklius lenktynėms, varžyboms ir kultūriniams renginiams
(pranešta dokumentu Nr. C(2001) 1953)
(tekstas svarbus EEE)
(2001/610/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Komisijos sprendimu 2001/298/EB [2], ypač į jos 19 straipsnio ii punktą,
kadangi:
(1) Pagal Komisijos sprendimą 93/195/EEB [3] su paskutiniais pakeitimais, padarytais Sprendimu 2001/144/EB [4], pakartotinai įvežti galima tik trumpiau kaip 30 dienų bet kurioje iš minėto sprendimo II priede toje pačioje grupėje išvardytų šalių laikytus registruotus arklius lenktynėms, varžyboms ir kultūriniams renginiams.
(2) Kad būtų sudarytos geresnės sąlygos Bendrijos kilmės arkliams dalyvauti tarptautinėse grupės/lygio lenktynėse skirtingose grupėse išvardytose valstybėse, ypač Australijoje, Kanadoje, Jungtinėse Amerikos Valstijose, Honkonge, Japonijoje, Singapūre arba Jungtiniuose Arabų Emyratuose, minėtą laikotarpį reikėtų pratęsti daugiausiai iki 90 dienų ir reikėtų panaikinti su tos pačios grupės šalimis susijusį apribojimą tokiose varžybose dalyvaujantiems lenktyniniams arkliams.
(3) Šiame sprendime numatytos priemonės atitinka Veterinarijos nuolatinio komiteto nuomonę,
NUSPRENDĖ:
1 straipsnis
Sprendimas 93/195/EEB iš dalies keičiamas taip:
1) 1 straipsnis papildomas tokia įtrauka:
"- dalyvavo tarptautinėse grupės/lygio lenktynėse Australijoje, Kanadoje, Jungtinėse Amerikos Valstijose, Honkonge, Japonijoje, Singapūre arba Jungtiniuose Arabų Emyratuose ir atitinka šio sprendimo VIII priede nurodyto pavyzdžio veterinarijos sertifikato reikalavimus."
2) Šio sprendimo priedas pridedamas kaip VIII priedas.
2 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 18 d.